คุณคะ ขอสอบถามหน่อยคะ ประจำเดือนไม่มา 1 เดือน เลยซื้อที่ตรวจครรภ์มาตรวจปรากฏว่าขึ้นสองขีดคะ ตัดสินใจซื้อยาสอดมาใช้ ตอนใช้อายุครรภ์น่าจะประมาน 6 สัปดาห์ เริ่มสอดวันที่ 1 วันนี้วันที่ 23 ซื้อที่ตรวจครรภ์มาตรวจซ้ำ ปรากฎว่ายังขึ้น 2 ขีดเหมือนเดิม แสดงว่ายังท้องต่อใช่ไหมคะ
สวัสดีค่ะ การทำแท้งโดยการใช้ยา คือการใช้การเหน็บในกลุ่มที่กระตุ้นการบีบตัวของมดลูกเพื่อบีบตัวเอาตัวอ่อนออกมาเช่นยาในกลุ่มไมโซโพรสทอล (misoprostol)หลังจากเหน็บยาไปแล้วภายใน 4 ชั่วโมง มักมีเลือด หรือ ตัวอ่อนออกมาทางช่องคลอด ร่วมกับอาการปวดหน่วงท้องน้อย โดยทั่วไปเลือดจะออกมากประมาณ 2-5 ชั่วโมงหลังจากใช้ยาเหน็บไมโซพรอสทอลและจะน้อยลงภายใน 24 ชั่วโมง อาการปวดท้องมาก และ เลือดออกมาก จะคงอยู่ประมาณ 3-5 ชั่วโมง ซึ่งแตกต่างกันได้ในแต่ละคน โดยบางคนอาจจะมีเลือดออกมากถึง 48 ชั่วโมงหากไม่มีอาการดังกล่าวมา แสดงว่าน่าจะยังไม่มีการแท้งค่ะหลังจากแท้งแล้ว ฮอร์โมนในร่างกายมักจะค่อยๆลดระดับลงจนวัดไม่ได้ ดังนั้นถ้าผ่านมาเกือบเดือนแล้วยังตรวจพบการตั้งครรภ์อยู่แสดงว่าอาจจะยังไม่ได้มีการแท้งอย่างสมบูรณ์ค่ะแนะนำไปพบสูตินรีแพทย์เพื่อประเมินว่ายังตั้งครรภ์อยู่หรือไม่ ถ้าต้องการนำเด็กออก จะสามารถทำได้อย่างไรให้ปลอดภัย แพทย์อาจประเมินสภาวะทางจิตใจร่วมด้วย การทำแท้งมีทั้งแบบใช้ยาและขูดมดลูก แต่ควรทำในสถานพยาบาลที่เชือถือได้เท่านั้นค่ะ